Weerwoord was een literair en cultureel tiedschrift - of regionaole schriftenriege - veur Noordoost-Nederlaand en de anslutende Duutse grèensstreek, esteld in de Nedersaksische streektaal van dizze gebieden. 't Weur in 't naojaor van 1965 op-ezet deur Hendrik Entjes uut Oaveriessel en Simon van Wattum uut Grunning. Mit de Bentheimer taalkundige Arnold Rakers was erisselveerd oaver 't opzetten van 't blad, mar Rakers kwaamp uut de tied nog veur 't uutkomen van 't eerste nommer. Vanof 't tweide nommer zat Stephan Selhorst uut Raesfeld, Westfaolen in de redactie.